جهة الشرق

جهة **الشرق** (بلأمازيغية: ⵜⴰⵎⵏⴰⴹⵜ ⵜⴰⴳⵎⵓⴹⴰⵏⵜ، بالفرانساوية: Oriental) وحدة من لجيهات ديال لمغريب اللي تصايبو عام 2015، من مورا ما نقصو عدد لجيهات من 16 لـ 12. لجيهة كاينة فالشرق ديال البلاد، و لعاصيمة ديالها هي وجدة، و مابين لمدون اللي كاينين فلجيهة: بركان وتاوريرت والناظور وجرادة وفيݣيݣ. عدد السكان على حساب لإحصاء اللي تدار فـ2014 وصل فهاد لجيهة لـ2,314,346. لميساحة ديال لجيهة هي 36,241 كم².

## السكان ولأقاليم
### السكان فلأقاليم ديال لجيهة
هاد لجدوال كايبين لأقاليم ديال لجيهة والسكان ديالها:

### التطور ديال شحال دالسكان

## لجغرافيا ولموناخ
جهة الشرق محاديها من لجانوب جهة درعة تافيلالت ومن الشمال لغربي جهة طنجة تطوان الحسيمة ومن لغرب جهة فاس مكناس. هاد لجيهة فيها بزاف ديال لخصائص لجغرافية بحال أنه دايز منها سلسلة لهيضاب لعالية، تلال لعيون وسهول أنݣاد، ؤويدان بحال واد كورت وواد ملوية وواد زا. لميساحة ديال لجيهة واصلة لـ49,266 كم². لموناخ فجيهة الشرق متنوع، ولاكين على لعوموم فالصيف سخون وناشف ؤفالشتا منتاعش وكاطيح فيه الشتا، أوبعض لمرات كايطيح التلج فالريوسا دالجبال والتلال لعاليين. هاد لجدوال كيعطي لمعلومات على لحرارة والشتا فمدينة وجدة اللي هي لعاصيمة ديال لجيهة.

## لبينية التحتانية
[150px|تصغير|يسار|لمحطّة ديال [مطار وجدة أنݣاد الدولي فمدينة وجدة.]]
مطار الناظور العروي الدولي هو مطار كاين فمدينة لعروي وكايسيرڤي لجيهة دالشرق. كيبعد لمطار على الصونطرڤيل ديال الناظور بـ30 كيلوميتر، وقريب من الطريق لوطنية 2 والطريق لوطنية 15 والطريق لوطنية 19. كيتعتابر سابع أكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج.

مطار وجدة أنݣاد الدولي هو مطار كاين فمدينة وجدة. كيبعد لمطار على الصونطرڤيل ديال لمدينة بـ14 كيلوميتر، وقريب من لوطوروت ديال الرباط-وجدة. كيتعتابر ثامن أكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج وكايقدر يهز 3.200.000 مسافر. كاين حتى مطار بوعرفة الداخلي ؤهو مطار كاين فمدينة بوعرفة. كيبعد لمطار على الصونطرڤيل ديال بوعرفة بـ2.7 كيلوميتر، وقريب من الطريق لوطنية 4 والطريق لوطنية 17. كيتعتابر هاد لمطار فلمغريب مطار داخيلي، وكايقدر يهز 100.000 مسافر فلعام.

لوطوروت لوحيدة اللي دايزة من جيهة الشرق هي لوطوروت التانية اللي كاتبدا فيها من مسون (قريب من ݣرسيف) حتال مدينة وجدة. الطرقان لوطنية اللي دايزة من لجيهة هي:  و  و  و  و  و  و . (ورّك على الطريق إلى بغيتي تمشي للمقالة ديالها!)

## ليقتيصاد

### لفلاحة
[150px|تصغير|يسار|لفلاحة فلمينطاقة ديال [تيزطوتين قريب من الناظور.]]
لميساحة اللي ممكين تفلح فجيهة الشرق واصلة لـ892 ألف هيكتار (10% ديال لارض اللي صالحة للفلاحة فلمغريب). لميساحة لمسقية واصلة 111 ألف هيكتار. التلتاين ديال لينتاج دلحبوب فلمينطاقة كايجي من الشعير، من موراه لݣمح الطري وعاد لݣمح لقاصح ولينتاج ديال الدرة فلمينطقة ضعيف. لمينطاقة فيها بزاف دلمرارك دلغلة، واللي طاغي هو الليمون. التربية دلبهايم عندها بلاصة كبيرة فليقتيصاد دلجيهة. كاين تقريبا 3 دلمليون دالراس ديال لبهايم. الصيد لبحري فلجيهة وصل لينتاج ديالو فـ2012 لـ11 ألف طن بقيمة ديال 134 مليون ديال الدرهم.

### الصيناعة
كاينين بزاف ديال لمناطيق الصيناعية فلجيهة ديال الشرق، فمدون بحال وجدة وتاوريرت وجرادة وبركان وزايو. ف2011 وصل لعدد ديال لمؤسسات دالصيناعة لـ401 اللي خدّمو تقريبا تسعالاف دلپيرصونيل لمدة دايمة. لجهة معروفة حتى بلمجال ديال الطاقة ولمعادين، ولجيهة كاتنتج بزاف من هادشي بحال شاربون ولحديد والزنك والرصاص فأقاليم جرادة وفيݣيݣ. لمحطة لحرارية ديال الضو فجرادة نتجات ف2012 شي 608 دلمليون كيلوواط/ساعة.

### السياحة
[130px|تصغير|يمين| بحر الضاية دمارتشيكا ف[ناضور|الناظور.]]
وصل لعدد ديال لوطيلات فجيهة الشرق فعام 2012 لـ65 أوطيل اللي جا ليهوم 533 ألف سايح. لبحر ديال السعيدية فيه 15 كيلوميتر وكاين قبالة لبحر لبيض لمتوسط وقريب من أوروبا. فليام لعادية كايسكن فلمدينة قريب من 9000 واحد، ولكن فالصيف يقدر يوصل عدد السكان ل250 ألف. الضاية ديال مارتشيكا (شادة من بني نصار حتال أركمان وكادوز من الناظور) فيها 120 كلم² وفيها 25 كيلوميتر فالطول. لواحات ديال مدينة فيݣيݣ هما جغرافيا أكتر واحات قراب لأوروبا، وفيهوم واحد لكنز ميعماري كايتجلى فلقصور. كاينين بزاف ديال لعيون ولحامات فلجيهة، بحال لحامة دفزوان فبركان، وحامة بنقاشور فوجدة وعين مسعودة فالناظور. الرݣادة ديال بني يزناسن والرݣصات ديالها كايتعتابرو من الترات لمغريبي اللي كايجيو السياح على ودّيتو باش إيشوفوه.

## شوف حتى
* التقسيم الترابي دلمغريب
* جيهات لمغريب
* جهة سوس ماسة
* جهة الدار البيضاء سطات
* جهة الداخلة وادي الذهب

## مصادر


تصنيف:جيهات لمغريب
تصنيف:مقالات فيها مصدر و 3000 بايت
تصنيف:تأسيسات د 2015 ف لمغريب